b'\n_START_ARTICLE_\nMarianas Ivanciuvas\n_START_PARAGRAPH_\nMarianas Ivanciuvas (Marian Iwa\xc5\x84ci\xc3\xb3w; 1906 m. vasario 4 d. Zo\xc4\x8duve \xe2\x80\x93 1971 m. kovo 14 d. d Zamosc\xc4\x97je) \xe2\x80\x93 lenk\xc5\xb3 tapytojas, grafikas, pedagogas._NEWLINE_Nuo 1926 m. mokytojavo Vilniuje ir Trakuose. 1929\xe2\x80\x931935 metais studijavo Vilniuje, Stepono Batoro universiteto Dail\xc4\x97s fakultete, akademiniais 1933/1934-1934/1935 metais dalyvavo ataskaitin\xc4\x97se fakulteto parodose, Vilniaus grafik\xc5\xb3 parodose: Poznan\xc4\x97je, \xc5\xa0iuolaikin\xc4\x97s lenk\xc5\xb3 karin\xc4\x97s grafikos; 1940 \xe2\x80\x93 Vilniaus plastik\xc5\xb3._NEWLINE_1939 m. rugs\xc4\x97jo kampanijos metu Solovkuose pateko \xc4\xaf nelaisv\xc4\x99, gr\xc4\xaf\xc5\xbeo 1944 m. Iki 1945 m. rudens mokytojavo Trak\xc5\xb3 vidurin\xc4\x97je mokykloje. V\xc4\x97liau i\xc5\xa1vyko \xc4\xaf Lenkij\xc4\x85, i\xc5\xa1 prad\xc5\xbei\xc5\xb3 \xc4\xaf Auk\xc5\xa1t\xc4\x85j\xc4\x85 Silezij\xc4\x85 (1945\xe2\x80\x931953 metais mok\xc4\x97si Auk\xc5\xa1tosios Silezijos vid. profesin\xc4\x97je mokykloje), paskui \xc4\xaf Zamosc\xc4\x99, ten dirbo mokytoju Valstybiniame plastini\xc5\xb3 men\xc5\xb3 lic\xc4\x97juje, 1965\xe2\x80\x931969 m. buvo jo direktorius. 1949\xe2\x80\x931950 m. baig\xc4\x97 studijas Tor\xc5\xabn\xc4\x97je, Koperniko universiteto Dail\xc4\x97s fakultete, gavo dailininko tapytojo diplom\xc4\x85._NEWLINE_Be pedagoginio darbo aktyviai \xc4\xafsijung\xc4\x97 \xc4\xaf menin\xc4\xaf gyvenim\xc4\x85, i\xc5\xa1 prad\xc5\xbei\xc5\xb3 Vroclavo, paskui Liublino srityse, buvo vienas i\xc5\xa1 Zamojskio grup\xc4\x97s steig\xc4\x97j\xc5\xb3. Keliavo po Rumunij\xc4\x85, Jugoslavij\xc4\x85, lank\xc4\x97si Pary\xc5\xbeiuje, pie\xc5\xa1\xc4\x97 studijas pastele ir akvarele. Iki karo daugiausia dirbo grafikos srityje, k\xc5\xabr\xc4\x97 architekt\xc5\xabrinius peiza\xc5\xbeus ksilografijos technika (Vilniaus, Trak\xc5\xb3 motyvais), naudodamas ry\xc5\xa1kius med\xc5\xbeio r\xc4\x97\xc5\xbeius. Grafikoje kartais r\xc4\x97m\xc4\x97si naujausia Lenkijos istorijos ikonografija ("M\xc5\xab\xc5\xa1is d\xc4\x97l Vilniaus\', ksilografija, 1938). Po karo daugiausia tap\xc4\x97 aliejinius peiza\xc5\xbeus, ai\xc5\xa1kaus kolorito, su daugybe gyvos \xc5\xbealumos. Priklaus\xc4\x97 avangardiniams Zamojskio grup\xc4\x97s atstovams.'